2023. október 16.

**Bárki átélheti az elekrifikált vezetési élményt a Japán Mobilitási Kiállításon a Lexus jóvoltából**

**Virtuális valóság szimulátorral mutatja be a Lexus az újgenerációs járműveik vezetési élményét a Japán Mobilitási Kiállításon. Fejlett technológiák és új koncepciók láthatóak majd a Lexus standnál október 26. és november 5. között Tokióban, ugyanis itt mutatják be a márka elkötelezettségét a tisztán akkumulátoros elektromos autók mellett.**

A 2023-as Japán Mobilitási Kiállítás a Tokyo Big Sight-ban (Koto-ku, Tokió) kerül megrendezésre október 26. és november 5. között, és fő témája a „Keressük meg együtt azt a jövőt, amelyben örömmel autóznánk!”. A Lexus standjának témája „Az elektrifikált élmények határainak feszegetése” lesz. Következő generációs BEV koncepciómodellek sorát mutatják be. Fejlett technológiák is bemutatásra kerülnek, előrevetítve a Lexus vízióját a jövő vezetési élményéről. A stand kifejezi majd a márka azon vágyát is, hogy egy karbonsemleges társadalmat alakítsanak ki azáltal, hogy bambuszanyagot használnak a kijelzőn, ötvözve a hagyományos japán szépséget és kézművességét a környezetbarát, fenntartható és funkcionális elemekkel. Emellett egy VR vezetési szimulátort is felállítanak: a „Lexus Electrified VR Experience” az egyes ügyfelekre szabott futurisztikus vezetési élményt demonstrálja, amelyet az elektrifikáció és a mesterséges intelligencia használatával érnek el. A Lexus helyszíni sajtótájékoztatója a tervek szerint október 25-én, délelőtt 10:30-kor JST (3:30 CEST) kezdődik és a következő weboldalon élőben is nyomon következő lesz: <https://global.toyota/jp/newsroom/lexus/39888236.html>